Friedrich Wilhelm von Bicken

Friedrich Wilhelm Freiherr von BICKEN (mortis en 1732 en Erfurto) estis la oka majenca guberniestro de Erfurto.

 Vivo 
Li estis kanoniko en Mainz, kortega konsilisto en Vieno, generalvikario kaj guberniestro en Erfurto.

Pro la privilegio esti subalterna nur rekte al la imperiestro li ĝuis senperajn kontaktojn al la kortego viena imperiestro Leopoldo la 1-a kaj al la majenca ĉefepiskopo Lothar Franz von Schönborn. Tion li utiligis i.a. por reakiri bienojn kiuj iam estis en la posedo de lia familio (kun pozitiva rezulto post 50 jaroj da tribunala kverelo).

 Agadoj en Turingio 
En 1717 li ekdeĵoris kiel guberniestro en Erfurto kaj restis tiufunkcie ĝismorte. Li estis entombigita en la Preĝejo Sankta Wigbert.

Sub lia administrado la drapaĵ-metiado en la erfurta regiono ekfloris. Krome li novkonstruigis la Preĝejon Sankta Vito en Gispersleben apud Erfurto (nuntempe kvartalo de Erfurto).

Kategorio:Guberniestroj de Erfurto
Kategorio:Germanaj baronoj